पुराने स्टूडेंट ने दी मनमोहक प्रस्तुतियां
पंचायत भवन में पुराने छात्रों को सम्मानित करते प्रिंसिपल अन्य।
अम्बाला सिटी | पूर्वछात्र मिलन समारोह में कार्यक्रम की प्रस्तुति देती छात्राएं।
भास्कर न्यूज | अम्बाला सिटी
रविवारकोसिटी के पंचायत भवन में राजकीय बहुतकनीकी संस्थान द्वारा पूर्व छात्र सम्मेलन का आयोजन किया गया। सम्मेलन में मुख्यातिथि के तौर पर फार्मा इंडस्ट्रियलिस्ट जीडी छिब्बर और विशिष्ट अतिथि पंजाब पुलिस पटियाला डिप्टी सुपरिंटेंडेंट बलजिंद्र सिंह शिरकत की।
कॉलेज प्रिंसिपल पीके सोनी ने मुख्यातिथियों का स्वागत कर स्मृति चिन्ह देकर सम्मानित किया। छात्र मिलन समारोह में 2007 बैच से पहले विद्यार्थियों को आमंत्रित किया गया। समारोह में दिल्ली, जालंधर, जम्मू, जयपुर, गुड़गांव, करनाल सहित अन्य जगहों से पुराने छात्र पहुंचे। करीब 100 पुराने छात्रों ने रजिस्ट्रेशन करवाया। मंच संचालन अर्चना शर्मा और अश्वनी कुमार ने किया। समारोह में रंगारंग प्रस्तुतियों ने दर्शकों को झूमने पर मजबूर कर दिया। समारोह का समापन कॉर्डिनेटर राजीव सपरा, प्लेसमेंट एवं ट्रेनिंग अफसर अनिल ओहरी, स्वर्ण पाहवा की देखरेख में संपन्न हुआ। वहीं, दलविंद्र सिंह, हरिंद्र सिंह, ललित चड्ढा ने भी समारोह में अहम भूमिका निभाई। इस अवसर पर केबी अग्रवाल, आरके बंसल, आरती शर्मा, डीके गुप्ता, जेएफ आर्या, एक्सईएन बिजली निगम बीएस कम्बोज सहित अन्य मौजूद रहे।
hin_Deva hin_Deva hin_Deva mai_Deva bho_Deva hin_Deva